CELEX: 32009R0054
Language: bg
Date: 2009-01-21 00:00:00
Title: Регламент (ЕО) № 54/2009 на Комисията от 21 януари 2009 година за изменение на Регламент (ЕО) № 669/97 на Съвета по отношение на въвеждане и управление на тарифни квоти на Общността за определени риби и рибни продукти с произход от Фарьорските острови

22.1.2009   
            
            
               BG
            
            
               Официален вестник на Европейския съюз
            
            
               L 17/37
            
         
      РЕГЛАМЕНТ (ЕО) № 54/2009 НА КОМИСИЯТА
   
   от 21 януари 2009 година
   за изменение на Регламент (ЕО) № 669/97 на Съвета по отношение на въвеждане и управление на тарифни квоти на Общността за определени риби и рибни продукти с произход от Фарьорските острови
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 669/97 на Съвета от 14 април 1997 г. за въвеждане и управление на тарифни квоти и тарифни тавани на Общността, установяване на наблюдение от страна на Общността за определени риби и рибни продукти с произход от Фарьорските острови и относно дефиниране на подробни разпоредби за изменение и адаптиране на тези мерки и за отмяна на Регламент (ЕО) № 1983/95 (1), и по-специално член 5, параграф 1 от него,
   като има предвид, че:
   
               (1)
            
            
               Решение № 2/2008 на Съвместния комитет ЕО/Дания — Фарьорски острови (2008/957/ЕО) (2). измени таблици I и II от приложението към протокол 1 към споразумението между Европейската общност, от една страна, и правителството на Дания и местното правителство на Фарьорските острови, от друга страна.
            
         
               (2)
            
            
               В изменения протокол 1 към споразумението има разпоредба за три нови годишни тарифни квоти, обхващащи внос в Общността на определени риби и рибни продукти с произход от Фарьорските острови. Новите тарифни квоти се прилагат от 1 септември 2008 г. С оглед прилагането на тези нови тарифни квоти е необходимо да се коригира списъкът с риби и рибни продукти, подлежащи на тарифни квоти, определен в Регламент (ЕО) № 669/97.
            
         
               (3)
            
            
               Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета относно създаване на Митнически кодекс на Общността (3) предвижда система за управление на тарифните квоти, които ще се използват в хронологичен ред според датите на приемане на митническите декларации. С цел опростяване и гарантиране на ефикасно управление, провеждано в тясно сътрудничество между органите на Фарьорските острови, митническите органи на държавите-членки и Комисията, тази система за управление следва да се прилага за тарифните квоти, предвидени в Регламент (ЕО) № 669/97.
            
         
               (4)
            
            
               За 2008 г. обемите на тарифните квоти, предвидени в настоящия регламент, следва да се изчисляват pro rata от основните обеми, определени в Решение № 2/2008 (2008/957/ЕО), пропорционално на частта от годината, която е изтекла преди прилагането на тарифните квоти.
            
         
               (5)
            
            
               Регламент (ЕО) № 669/97 следва да бъде съответно изменен.
            
         
               (6)
            
            
               В съответствие с Решение № 2/2008 (2008/957/ЕО) новите тарифни квоти следва да се прилагат от 1 септември 2008 г. Следователно настоящият регламент следва да започне да се прилага от същата дата.
            
         
               (7)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 669/97 се изменя, както следва:
   
               1.
            
            
               Член 2 се заменя със следния текст:
               „Член 2
               Тарифните квоти, предвидени в настоящия регламент, се управляват съгласно членове 308а, 308б и 308в от Регламент (ЕИО) № 2454/93.“
            
         
               2.
            
            
               Приложението се изменя, както е посочено в приложението към настоящия регламент.
            
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 1 септември 2008 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 януари 2009 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 101, 18.4.1997 г., стр. 1.
   
      (2)  ОВ L 338, 17.12.2008 г., стр. 72.
   
      (3)  ОВ L 253, 11.10.1993 г., стр. 1.
   
      ПРИЛОЖЕНИЕ
      В приложението към Регламент (ЕО) № 669/97 се добавят следните редове:
      
         
                     Пореден №
                  
                  
                     Код по КН
                  
                  
                     Подразделение в ТАРИК
                  
                  
                     Описание
                  
                  
                     Ставка на митото
                  
                  
                     Обем на квотата
                     (в тонове)
                  
               
                     „09.0672
                  
                  
                     ex 0305 59 80
                  
                  
                     80
                  
                  
                     Сайда (Pollachius Virens), замразена и сушена
                  
                  
                     0
                  
                  
                     От 1.9 до 31.12.2008 г.: 250
                     От 1.1 до 31.12.2009 г. и след това от 1.1 до 31.12 за всяка година: 750
                  
               
                     09.0674
                  
                  
                     ex 0307 91 00
                     ex 0307 99 18
                     ex 1605 90 30
                  
                  
                     10
                     10
                     30
                  
                  
                     Морски охлюв (Buccinum Undatum), жив, пресен или охладен, замразен, приготвен или консервиран
                  
                  
                     0
                  
                  
                     От 1.9 до 31.12.2008 г.: 400
                     От 1.1.2009 г. до 31.12.2009 г. и след това от 1.1 до 31.12 за всяка година: 1 200
                  
               
                     09.0676
                  
                  
                     ex 0306 14 90
                  
                  
                     10
                  
                  
                     Рак от видовете Geryon affinis, замразен
                  
                  
                     0
                  
                  
                     От 1.9 до 31.12.2008 г.: 250
                     От 1.1.2009 г. до 31.12.2009 г. и след това от 1.1 до 31.12 за всяка година: 750“